60. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.7/οικ.4730 της 13/14 Δεκ. 1974 (ΦΕΚ Β΄ 1296) Περί καθορισμού χρόνου και τρόπου εξοφλήσεως δια δόσεων των εισφορών προς ασφαλιστικούς οργανισμούς δι’ αναγνώρισιν ως συνταξίμου του χρόνου εκτοπίσεως και φυλακίσεως ενίων ησφαλισμένων. Έχοντες υπόψη: Τας διατάξεις της παρ. 4 του άρθρ. 1 του Ν.Δ. 172/1974 «περί αναγνωρίσεως ως συνταξίμου του χρόνου εκτοπίσεως και φυλακίσεως ενίων ησφαλισμένων και ρυθμίσεως συναφών θεμάτων» (ΦΕΚ 345/18.11.74 τεύχ. Α΄), αποφασίζομεν: 1.Η κατ’ εφαρμογήν των διατάξεων του Ν.Δ. 172/1974 αναγνώρισις ως συνταξίμου υπό των ασφαλιστικών οργανισμών αρμοδιότητος Υπουργείου Κοινωνικών Υπηρεσιών του χρόνου εκτοπίσεως και φυλακίσεως χωρεί επί τη καταβολή υπό των ενδιαφερομένων των εισφορών ησφαλισμένου και εργοδότου του αντιστοίχου χρόνου, υπολογιζομένων επί των αποδοχών του τελευταίου προ της εκτοπίσεως ή φυλακίσεως αυτών μηνός ενεργού απασχολήσεως και βάσει του κατά τον αυτόν χρόνον ισχύοντος ασφαλίστρου. 2.Η εξόφλησις της κατά τα άνω οφειλής ενεργείται, κατ’ επιλογή του οφειλέτου, είτε εφ’ άπαξ, είτε εις 24 ισοπόσους μηνιαίας δόσεις, του ποσού πάντως εκάστης δόσεως μη δυναμένου να υπολείπεται των 200 δραχμών. 3.Η πρώτη των δόσεων είναι καταβλητέα εντός του μηνός του μεθεπομένου εκείνου της κοινοποιήσεως εις τον ενδιαφερόμενον της αποφάσεως του Δ.Σ. ή του κατά περίπτωσιν αρμοδίου οργάνου του οικείου ασφαλιστικού οργανισμού περί αναγνωρίσεως και εξαγοράς του κατά τα άνω συνταξίμου χρόνου. 4.Εν περιπτώσει μη εξοφλήσεως δόσεώς τινος εντός του μηνός εις ον ανάγεται αύτη, το ποσόν ταύτης επιβαρύνεται δια των υπό της παρ. 1 του άρθρ. 3 του Ν.Δ. 3762/57 προσθέτων τελών. 5.Εν περιπτώσει καθυστερήσεως καταβολής δόσεώς τινος ο χρόνος εις ον ανάγεται η μη καταβληθείσα εκπρόθεσμος δόσις δεν αναγνωρίζεται ως συντάξιμος προ της πλήρους εξοφλήσεως του ποσού ταύτης μετά των προσαυξήσεων της προηγουμένης παραγράφου. 6.Εν περιπτώσει επελεύσεως του ασφαλιστικού κινδύνου προ της παρόδου του χρόνου του καθορισθέντος δια την καταβολήν των δόσεων, το ποσόν των υπολειπομένων δόσεων καθίσταται αμέσως απαιτητόν. Εν περιπτώσει μη καταβολής τούτου ο χρόνος εις ον ανάγεται δεν αναγνωρίζεται ως συντάξιμος. 7.Η εκτόπισις και η διάρκεια αυτής αποδεικνύεται αποκλειστικώς εξ εγγράφων της αρμοδίας αρχής. Η προφυλάκισις ή η έκτισις ποινής φυλακίσεως αποδεικνύεται αποκλειστικώς εκ των διαταξασών ταύτας αποφάσεων ή άλλων πράξεων της δικαστικής αρχής, συνεπικουρουμένων απαραιτήτως και εκ των αποφυλακιστηρίων εγγράφων. (Αντί για τη σελ. 18,00421) Σελ. 18,00421(α) Τεύχος 1298-Σελ. 13 Οργανισμοί Κοινωνικής ασφαλίσεως 15Β.ΑΑ.α.60 77 15Β.ΑΑ.α.60 Οργανισμοί Κοινωνικής ασφαλίσεως 78 